મેઘાણીનગર વિસ્તારમાં આવેલી ડો.ગાંધીની ચાલીમાં રહેતાં સંતોષબહેન દિનેશભાઇ પ્રજાપતિએ ૮ શખ્સો વિરુદ્ધમાં મેઘાણીનગર પોલીસ સ્ટેશનમાં ફરિયાદ કરી છે. ગઇ કાલે સાડા ચાર વાગ્યાની આસપાસ સંતોષબહેનનો પુત્ર રમેશ ઉર્ફે રો‌િહત કાપેલી સોપારી વેપારીને આપવા માટે સાઈકલ લઇને ગયો હતો તે સમયે ભૂરા પરિહારે એક્ટિવા સાઈકલ સાથે અથડાવ્યું હતું. ભૂરાએ તે સમયે રમેશને બીભત્સ ગાળો બોલીને જતો રહ્યો હતો. ત્યારબાદ ભૂરો તેના બે મિત્રોને લઇને ડો.ગાંધીની ચાલીમાં આવ્યો હતો. તે સમયે સંતોષબહેને ભૂરાને પૂછ્યું હતું કે મારા પુત્રને ગાળો કેમ આપતો હતો. સંતોષબહેનની વાત સાંભળીને ભૂરો એકદમ ઉશ્કેરાઇ ગયો હતો અને તેના ઘરમાંથી તલવાર લઇને આવ્યો હતો.